ועדת הכספים, כנסת 17, פרוטוקול מספר 32, 2006-06-07 09:30

יעקב ליצמן: רבותי, אני פותח את הישיבה.

יעקב ליצמן: בכל דבר טוב יש דבר רע.

יעקב ליצמן: אני חייב לציין, גברתי היושבת ראש, לפני שאנחנו נכנסים לסדר יום.

יעקב ליצמן: אני כבר כמה שנים בוועדת כספים, ולא היה דבר כזה שתהיה השתתפות כזאת גדולה של חברי כנסת.

יעקב ליצמן: זה החלק הטוב.

יעקב ליצמן: החלק הרע הוא שאני לא יכול להעביר את הדברים פה אחד.

יעקב ליצמן: אני מקווה שאני אתגבר על הבעיות האלו.

יעקב ליצמן: לפי בקשת יושבת ראש הכנסת, הסעיף הוא מינוי מנהל כללי לכנסת לפי סעיף 41 לחוק שירות המדינה (מינויים), התשי"ט-1959.

יעקב ליצמן: גברתי היושבת ראש, בבקשה.

דליה איציק: אדוני יושב ראש הוועדה, מזכיר הכנסת, חבריי חברי הכנסת, היועצת המשפטית, עובדיה, חברי הוועדה.

דליה איציק: בוקר טוב לכם.

דליה איציק: הנוכחות המלאה היא אולי תקדים שאנחנו יוצרים כאן.

דליה איציק: זה לא סוד, מרבית

דליה איציק: כם בני הבית הזה כבר הרבה מאוד שנים ומרבית

דליה איציק: כם מכירים את הבית מקרוב.

דליה איציק: אבל יש כאן גם חברי כנסת חדשים ואולי בשבילם נועדו דברי.

דליה איציק: הכנסת הזאת, בשנים האחרונות, שילשה את תפקידיה, את תחומיה, את בנייניה.

דליה איציק: היא הופכת להיות ממלכה, באמת ממלכה בפני עצמה.

דליה איציק: אני מכירה את הכנסת כבר 14 שנה, אני מכירה אותה דיי טוב.

דליה איציק: אבל זה אינו דומה כשאתה יושב על כסא היושב ראש וכשאתה רואה שהבית באמת הפך להיות בית מאוד מאוד גדול.

דליה איציק: אתה שואל את עצמך, איך זה לא קרה עד עכשיו?

דליה איציק: איך זה שבהרבה מקומות, אולי כמעט בכל מקום - בכל תאגיד, בכל משרד, בכל חברה - יש מנכ"ל שממנכ"ל את הבית ואחראי על צד האדמיניסטריבי, הלוגיסטי, המבנה, התפעולי של הבית, ובכנסת אין.

דליה איציק: כל הדברים האלה מחייבים אדם במשרה מלאה שזה מקצועו, שאת זה הוא יודע לעשות.

דליה איציק: תשאלו למה לא עשיתי את זה ביום הראשון?

דליה איציק: חשבתי שאולי אני טועה.

דליה איציק: אמרתי לעצמי: "קחי לך את הזמן, תלמדי את העניין".

דליה איציק: התייעצתי עם יושבי הראש הקודמים ומתברר שאפילו אני לא ממציאה את הגלגל כיוון שועדת גלנור, בשנת 2,000, קבעה והמליצה שלכנסת יהיה מנכ"ל.

דליה איציק: חשבתי לעצמי שאולי אני טועה.

דליה איציק: חשבתי לקחת את החודש הזה.

דליה איציק: התברר לי, כל שעה, שהכנסת חייבת, דחוף, שמישהו ייקח על עצמו את הניהול של הבית.

דליה איציק: חבריי חברי הבית, אני חברה טובה מאוד של אריה האן.

דליה איציק: אני מעריכה אותו הערכה גדולה.

דליה איציק: יחד עם זה, לא יעזור לאף אחד, העבודה הפרלמנטארית, בפנים המליאה, תובעת בלי סוף עבודה.

דליה איציק: אני רואה את האיש וסגניו ואני רואה את הקריסה תחת הנטל הכבד.

דליה איציק: אני מקווה שהכנסת הזאת הולכת להיות אחת הכנסות הטובות.

דליה איציק: אני מקווה שכשאנחנו נסת

דליה איציק: כל על עצמנו בסוף הקדנציה הזאת נאמר: "אני הייתי חבר בכנסת ה-17".

דליה איציק: זה יאמר – "אני הייתי חבר הכנסת של הכנסת המוצלחת ביותר".

דליה איציק: זאת המשימה של הבית הזה.

דליה איציק: הכנסת תישפט על איך היא נראית וגם איך היא נשמעת.

דליה איציק: איך היא נשמעת, זאת סוגיה שיש לשבת עליה ולחשוב יחד איתכם.

דליה איציק: אינני מתכוונת רק לסגנון הדיבור שלנו.

דליה איציק: אני מתכוונת לכך שיש שלוש שלושת הרשויות, שתיים מהן חזקות מאוד, והרשות הזאת נחותה בפני האחרות.

דליה איציק: איך עושים כך שהיא תהיה שווה לשתי הרשויות האחרות?

דליה איציק: זאת שאלה שצריך לשבת ולחשוב.

דליה איציק: אני יודעת שאני אומרת משפט קשה, אבל אני יודעת גם יודעת שהוותיקים ביניכם, כמו ג'ומס ואחרים, יודעים כמה הרשות המחוקקת זקוקה מייד לסיוע, כדי להשביח את עצמה.

דליה איציק: זה יקרה, כמובן, אם אנחנו נשתף פעולה לא רק בסגנון הדיבור שלנו, אלא נבדוק את החוקים, נראה מה אנחנו עושים כדי - יסלחו לי במשרד המשפטים, לא שבדרך כלל הם יקבעו לנו איך החקיקה תיראה ותישמע, אלא אולי מהבית הזה יסבירו למשרד המשפטים איך החקיקה צריכה להיות.

דליה איציק: אין בדעתי, חלילה וחס, לריב עם אף רשות, אבל ועוד איך יש בדעתי לחזק את הרשות הזאת.

דליה איציק: זאת סוגיה שנצטרך לשבת עליה עם מומחים, אבל אני חושבת שמומחים נמצאים לא רק בחוץ, אלא גם בבית.

דליה איציק: אתם יודעים, חברי הכנסת, שדוח זמיר אמור להגיש את הקוד האתי, אני מקווה, עוד 10 פגישות.

דליה איציק: סייגתי את מספר הפגישות ואני משוכנעת שנקבל חלק מההמלצות.

דליה איציק: יכול להיות שחלק מההמלצות לא נקבל, אבל קוד אתי זה חשוב, זה נחמד, אבל גם זה איננו מספיק.

דליה איציק: כשכתבתי את נאומי, בהשבעתי, הסתכלתי על הנאומים של קודמי.

דליה איציק: הסתכלתי על נאום של רובי ריבלין, של דן תיכון, של אברום בורג, וחשבתי לעצמי איך אני ממציאה את הגלגל.

דליה איציק: לא הצלחתי, כי כולם דיברו על תדמיתה של הכנסת.

דליה איציק: כולם אמרו: "המשימה שלי כיושב ראש הכנסת זה להשביח את תדמיתה".

דליה איציק: אני לא משוכנעת שכולם הצליחו ואני אפילו לא משוכנעת שגם אני אצליח.

דליה איציק: אני משוכנעת שאם אנחנו ננסה, אנחנו נצליח.

דליה איציק: כדי שאני לא אשאב לשוטף, ואני נשאבת פה לשוטף, וכדי שלא ייווצר מצב שחודש שלם אנשים מחכים לחדרים ולמחשבים, כי באמת אין אף מקום ואין אף משרד – - - לצערי הרב הבחירות הן כל שנה וחצי או שנתיים וכל 4 שנים יש סיבוב של כל ה-120.

דליה איציק: אמנם ישנם 40 חדשים, אבל גם אלה שנותרים עושים את הסיבוב, כי חלק מתמנים לשרים וחלק לסגני שרים – זאת אומרת, שבכל הבית עצמו יש מטלות גדולות מאוד.

דליה איציק: אני לא יודעת אם אתם יודעים, אבל יש פה ממלכה גדולה שנבנית.

דליה איציק: איך אני יודעת שחלקכם לא יודעים?

דליה איציק: כי גם אני לא יודעת וגם אני לא הייתי פה אחרונת חברי הכנסת.

דליה איציק: יש פה מרכז גדול של מבקרים שנבנה.

דליה איציק: יש תוספת של 250 חניות.

דליה איציק: בקיצור, זאת הולכת להיות ממלכה גדולה.

דליה איציק: אמר לי רובי שב-2010 יהיו פה אלף עובדים.

דליה איציק: אני מקווה שלא יהיו 1,000 עובדים ואני מקווה שחלק מתכניתו של המנכ"ל תהיה התייעלות של הבית הזה.

דליה איציק: יהיו צמצומים גם במשרות בכירות.

דליה איציק: אני חוזרת ואומרת, יהיו צמצומים גם במשרות בכירות.

דליה איציק: איך יעשו הצמצומים האלה?

דליה איציק: ברגישת ובחמלה, גם לזה צריך לתת מחשבה.

דליה איציק: לכן, אני מבקשת מכם.

דליה איציק: זה נכון שדיברתי כמעט עם כל אחד ואחת מכן.

דליה איציק: אני מרגישה שאנחנו עושים דבר מאוד נכון.

דליה איציק: אני חייבת לומר שאני מופתעת שהדבר הזה לא נעשה עד עכשיו.

דליה איציק: על כן, אני מבקשת את תמיכתכם במי שהיה עד עכשיו מנכ"ל משרד התקשורת, ובשעה זאת הוא עדיין מנכ"ל משרד התקשורת.

דליה איציק: הצלחתי להוציא אותו מכהונה כמנכ"ל התאחדות התעשיינים.

דליה איציק: אני שמחה ששכנעתי אותו לבוא לכאן.

דליה איציק: אני עבדתי איתו, אבל אני רוצה לספר שעבדו איתו כבר 5 שרים.

דליה איציק: אני מאוד אוהבת את המילה "מקורבה", הוא איננו מבאי ביתי ואני אינני מבאי ביתו.

דליה איציק: אבל הוא הפך להיות מקורבם של הרבה מאוד שרים, וכנראה שהוא מאוד ראוי.

דליה איציק: מי שעבד כאן עם האיש, ועבדו כאן הרבה מאוד אנשים עם האיש, יודעים שיש לו יכולות ניהוליות מאוד מרשימות.

דליה איציק: אני רוצה גם לספר שמזכיר הכנסת בא אלי בעצמו, לבד ואמר לי: "גברתי היושבת ראש, ביום הראשון שבאת, אמרת שיש לך כוונה לעשות את זה ואת רוצה להיות בטוחה שאכן זה כך.

דליה איציק: אני אומר לך בואי נחלק.

דליה איציק: מה שלפרלמנט - אני, מה שלניהול - למנכ"ל".

דליה איציק: אמרתי לאריה: "אני מאוד מעריכה שזה בא ממך ואני רוצה שתדע שכבודם של כולנו יישמר.

דליה איציק: יש מקום לכולנו".

דליה איציק: הבית עמוס עבודה וכולנו כולנו נהיה תפוסים במרבית שעות היום, ואני מעזה לומר מרבית שעות הלילה, בעבודה רבה.

דליה איציק: אולי סוף סוף אוכל להתפנות, יחד איתכם, לאותם הדברים שהם חשובים מאוד, שלא נתנו עליהם את הדעת, אולי, בגלל זה שנשטפנו לשוטף.

דליה איציק: היתה לי אתמול שיחה עם רובי.

דליה איציק: הוא אמר לי שהוא יצא לא מעט פעמים ב-23:00 וב-:00:00.

דליה איציק: מי שמכיר את רובי יודע שהוא אוהב מאוד את הבית, אבל הוא לא נשאר פה רק בגלל שהוא אוהב את הבית אלא משום שהעבודה שאבה ממנו.

דליה איציק: חברי הכנסת, לממשלה יש מזכיר הממשלה ויש מנכ"ל.

דליה איציק: כך צריך להיות ברשות המחוקקת – מזכיר לכנסת ומנכ"ל לכנסת.

דליה איציק: על כן, אנחנו לא ממציאים פה שום גלגל.

דליה איציק: אי לכך, ובהתאם לזאת, אני מבקשת את תמיכתם.

דליה איציק: למה זה בוועדת כספים?

דליה איציק: אני סברתי שצריך לעשות את זה, הגם שיש כאלה שאומרים שזאת סמכות של היושב ראש.

דליה איציק: אני חשבתי שהכי נאה והכי יאה, לא מתחת לשולחן, ולא על ידו, ולא בכמעט, ולא בעל-יד, ולא בערך, להביא את זה כאן לשולחן, לכל חלקי הבית.

דליה איציק: הבית הזה איננו שלי, הוא של כולכם, הוא של תושבי מדינת ישראל.

דליה איציק: לכן חשבתי שהכי נאה והכי יאה זה להביא את זה לוועדת הכספים.

דליה איציק: אדוני היושב ראש, אני מודה לך, תודה לכם.

יעקב ליצמן: תודה רבה.

יעקב ליצמן: אנחנו נתחיל את הדיון.

יעקב ליצמן: ראשון הדוברים אלי אפללו, אחר כך אביגדור יצחקי.

אלי אפללו: אדוני היושב ראש, גברתי היושבת ראש, מזכיר הכנסת.

אלי אפללו: תראי, לומר בגילוי לב, אני מכיר את אבי בלשניקוב באופן אישי.

אלי אפללו: אני מכיר את היכולות שלו הרבה מאוד שנים ואני יודע שלהוציא את האיש הזה מהתפקיד של מנכ"ל ארגון התעשיינים, אני לא יודע איך הצלחת לעשות את זה.

אלי אפללו: אני באמת מברך על כך שהוא הסכים, כי לוותר על תפקיד כזה, כדי להיות מנכ"ל הכנסת, לא שחלילה אני ממעיט בערכו של מנכ"ל הכנסת, שזה תפקיד חדש.

אלי אפללו: אני משוכנע בכך שהתפקיד הזה מחוייב המציאות, כי התפקיד הזה הוא תפקיד שמזמן היה צריך להיות.

אלי אפללו: זאת לא הכנסת הישנה.

אלי אפללו: זאת הולכת ונהיית כנסת מחוקקת פעילה מאוד, עושה עבודה פרלמנטארית בכל שעות היום.

אלי אפללו: ראיתי אותך, דליה.

אלי אפללו: כשאני יוצא בשעות כל כך מאוחרות, אני רואה את האוטו שלך.

אלי אפללו: אז אני אומר, באמת, כדי לפחות להקל, כדי שתטפלי - ראיתי אותך בימים האחרונים מסתובבת במסדרונות הכנסת ודואגת לעציצים ולכל פרט.

אלי אפללו: אני חושב שזה לא התפקיד שלך לעשות את זה.

אלי אפללו: התפקיד שלך הוא להיות יושבת ראש הכנסת ולטפל בדברים אחרים.

אלי אפללו: היות שהיה חור במי שימלא את התפקיד הזה, אני חושב שמינוי מנכ"ל מחוייב המציאות.

אלי אפללו: אני תומך באיש, אני חושב שהוא ראוי מאוד לתפקיד.

אלי אפללו: אני חושב שהיה צורך בפקיד הזה כבר מזמן.

אלי אפללו: והדבר האחרון שאני רוצה להגיד זה שבעצם, לנו, כמחוקקים, אני חושב שזה רק יועיל לנו ייטיב איתנו וייטיב בסופו של דבר עם התדמית והיכולת של הכנסת לתפקד בצורה ראוייה ביותר.

אלי אפללו: אריה שיושב איתנו, עושה עבודה נהדרת, אבל הוא לא יכול להיות סופרמן.

אלי אפללו: הוא לא יכול לעשות בעת ובעונה אחת כל כך הרבה דברים.

אלי אפללו: ואם הוא בא לבקש ממך, מרצונו הטוב, וגם קודמייך היו בדעה הזאת, אז אני תומך במהלך.

אלי אפללו: אני מקווה שכל חבריי בוועדת הכספים יתמכו.

אלי אפללו: למרות שזאת סמכותה של היושבת ראש, שיכלה להחליט את כל ההחלטות שלה, בלי להביא את זה בפנינו, היא בחרה בכל זאת לבוא לוועדה.

אלי אפללו: זה ראוי כפליים ואני משבח אותך בעניין הזה.

יעקב ליצמן: אחת הבעיות בכנסת, מעבר לזה שמחכים חודש לחדר, זה לא נורא, אבל לחכות חצי שעה לכוס קפה זה יותר גרוע.

שי חרמש: צריך להתייצב מאחורי אלי אפללו, לא צריך להוסיף שום מילה נוספת.

מוחמד ברכה: הצעתי לסדר היא כזאת, אדוני היושב ראש.

מוחמד ברכה: נדמה לי שזאת דעתם של רוב חברי הוועדה.

מוחמד ברכה: יושבת הראש הסבירה בצורה ראויה את כוונתה ואת רצונה.

מוחמד ברכה: אני מציע שנאשר קודם כל ומי שירצה לברך יברך.

מוחמד ברכה: יש דיונים במליאה.

מוחמד ברכה: אני מציע שניגש לאישור הבקשה.

יעקב ליצמן: אם מישהו חולק על כך, שיגיד לי.

אחמד טיבי: אם מקבלים את זה, אז מקבלים.

אחמד טיבי: ואם לא מקבלים אז לא.

אחמד טיבי: אני מציע לקבל, אבל אם מישהו מתנגד, צריך לשמוע.

ניסן סלומינסקי: צריך לתת זכות דיבור למי שמתנגד.

ניסן סלומינסקי: הרי אי אפשר להשתיק את אלה שמתנגדים.

אביגדור יצחקי: עם כל הכבוד לחברי הכנסת השקטים בדרך כלל ולא מדברים, שמוותרים על דקות דיבור, אני מציע שייאמרו דברים, כי יש דברים שחשוב שייאמרו.

אלי אפללו: אפשר להצביע שיהיה פה אחד בעניין ואחר כך יימשך הדיון.

מוחמד ברכה: הדיון מתקיים במליאה, אדוני היו"ר.

יעקב ליצמן: אני רוצה לשאול האם יש חבר הכנסת שמתנגד להצעה של מוחמד ברכה?

חיים ג'ומס: כן.

יעקב ליצמן: אז רבותי, הכל בוטל, רשות דיבור לכולם.

רוחמה אברהם-בלילא: אני רוצה לשאול שאלה את יושב ראש הקואליציה.

רוחמה אברהם-בלילא: הרי מתנהלים עכשיו דיונים במליאה.

רוחמה אברהם-בלילא: מן הראוי - - -

אביגדור יצחקי: היו דיונים עכשיו במשך יומיים בחוק ההסדרים.

אביגדור יצחקי: היה שם בן אדם אחד, מקסימום שניים.

אביגדור יצחקי: לא היו מספיק דוברים ולכן עשו הפסקה ביום הדיונים אתמול והמשיכו ב-16:00 וביום שני הפסיקו ב-10:00 את הדיונים.

יעקב ליצמן: אדוני מציע שגם שם יגישו כוס קפה?

יעקב ליצמן: אתן לכולם שתי דקות.

אביגדור יצחקי: קודם כל אני רוצה לומר – רשות תגובה לדברי היושבת ראש על כך שהכנסת היא הנחותה מבין שלושת הרשויות.

אביגדור יצחקי: אני לא מסכים לזה, כי על פי ההגדרה החוקית של מדינת ישראל, הכנסת ראש וראשונה על כולם.

אמנון כהן: התדמית.

אביגדור יצחקי: התדמית זה משהו אחר.

אביגדור יצחקי: קודם כל היא ראש וראשונה על כולם, כי כל שפיטה ו/או פסק דין של בית משפט, הכנסת יכולה להביא את זה למצב - - -

יעקב ליצמן: יש עוררים על זה.

יעקב ליצמן: אני אחד מהם.

אביגדור יצחקי: כל דבר שהממשלה עושה, הכנסת יכולה למנוע את זה.

אביגדור יצחקי: לכן הכנסת היא ראש וראשונה לכל שלושת הרשויות.

אביגדור יצחקי: אני רוצה לומר דבר אחד, שיהיה ברור.

אביגדור יצחקי: גם כשהייתי מנכ"ל ראש הממשלה, לא הבנתי איך אפשר לנהל גם את הפרלמנט וגם הבית.

אביגדור יצחקי: יש מאות מיליונים של עבודות וכתוצאה מזה ביזרו פה סמכויות, אבל יש גבול גם לביזור סמכויות.

אביגדור יצחקי: לדעתי, חלק מהדברים, אפילו אריה לא יכול להגיע אליהם מקוצר זמן.

אביגדור יצחקי: אחרי שעזבתי לשכת היו"ר, הלכתי למזכיר הכנסת לראות איך הוא מגיב על הדבר הזה.

אביגדור יצחקי: אני מוכרח לומר ששמחתי לראות שהוא מאוד רגוע וזה על דעתו וזאת חצי יוזמתו.

אביגדור יצחקי: אני חושב שזה רק מראה שני הדברים - איזו עבודה גדולה מזכיר הכנסת עשה פה בשנים - גם הדברים המינהלים, גם הפרלמנטאריים.

אביגדור יצחקי: אני חושב שמסגרת ההצבעה שלנו כוללת גם הצבעה שמעריכה בצורה שאינה מסויגת לפעילותו של מזכיר הכנסת מזה קרוב ל-10 שנים.

אביגדור יצחקי: אני חושב שעבודת הבית הזאת מתנהלת למרות המצוקות ולמרות הלחצים.

אביגדור יצחקי: במקביל, גם סגני המזכיר עושים עבודה של ימים ולילות ואני חושב שהיא ראויה להערכה.

אביגדור יצחקי: אני מבקש מחברי הוועדה, שההצבעה הזאת תהיה הערכה גם למזכיר וגם לסגנים, שעושים עבודה יוצאת מן הכלל וגם למנהלות הוועדות וכל האחרים.

אביגדור יצחקי: דבר אחרון - עבדתי עם אבי בלשניקוב הרבה הרבה לפני, והוא ובהחלט ראוי לתפקיד תודה.

יצחק וקנין: כדי שלא לחזור על דברים שאחרים אומרים, אני מצטרף לדברי אביגדור.

יעקב ליצמן: תודה.

יעקב ליצמן: אמרת שתקצר.

יצחק וקנין: אני מקבל את כל דבריו.

יצחק וקנין: התפקיד הזה מחוייב המציאות.

יצחק וקנין: מי שעובר במסדרון, מי כמוני שאני ב- 10 השנים האחרונות בבית הזה ומכיר כל החורים והאגפים שיש, הספקתי להיות בכל המקומות, מקומה 4 לקרוואנים.

יצחק וקנין: אני אומר לכם רבותי, זה מחויב המציאות.

יצחק וקנין: מי שעובר במסדרונות, רואה איך הכל קורה.

יצחק וקנין: אני לא מאמין שאריה יכול היה להשתלט על כל המערכת הזאת, כולל עבודה פרלמנטארית, וגם לראות הפינות.

יצחק וקנין: טוב שנעשה הדבר הזה, אנחנו נתמוך במהלך הזה.

יורם מרציאנו: גם אני רוצה להיות קצר.

יורם מרציאנו: אני מברך את יושבת ראש הכנסת על היוזמה למנות מנכ"ל.

יורם מרציאנו: כח"כ חדש, בתקופה הקצרה שלי פה - - -

יעקב ליצמן: אני לא חושב שכל אחד צריך לברך.

יעקב ליצמן: את ההחלטה קיבלנו כבר.

רוחמה אברהם-בלילא: עד שמברכים בבית הזה, אני חושב שמן הראוי להאריך את הברכות.

אבישי ברוורמן: בדרך כלל ברכות בלעם.

יורם מרציאנו: אני מברך את היושבת ראש על המינוי.

יורם מרציאנו: כחבר כנסת חדש אני חושב שזה מינוי מצוין.

יורם מרציאנו: בכל הנושאים שקשורים לאדמיניסטרציה בתוך הבית הזה, צריך מישהו כמנכ"ל.

יורם מרציאנו: כמי שמכיר אבי הרבה שנים, אני חושב שהוא יכול לעשות את זה על הצד הטוב ביותר.

יורם מרציאנו: כאשר מחפשים את הדימוי של הכנסת, צריך גם לדאוג להתייחסות שלנו לדברים בתוך הכנסת.

יורם מרציאנו: מינוי מנכ"ל הוא דבר נכון לכנסת.

יורם מרציאנו: אני גם מברך את אריה האן, מזכיר הכנסת.

יורם מרציאנו: אני חושב שרק אנשים גדולים כמו אריה יכולים להתנהג במינוי כזה כמו שהוא מתנהג.

יורם מרציאנו: יישר כוח גדול.

יורם מרציאנו: אני מברך, אני חושב שזה נכון וחשוב.

מגלי והבה: אדוני היושב ראש, אני מצטרף לכל אלה שדיברו כאן, אבל השאלה שצריכה להישאל כאן היא: האם המינוי הזה הוא משרת אמון?

מגלי והבה: האם המינוי הזה יהיה אחר כך במכרז?

מגלי והבה: האם המינוי הזה הוא לפרק זמן, בגלל שעכשיו בכנסת ה-17 גילינו משהו שכולנו חשבנו שצריך?

מגלי והבה: כל השאלות האלה צריכות להישאל.

קריאה: מנכ"ל זה תמיד משרת אמון.

יעקב ליצמן: היועצת המשפטית תיתן תשובה עוד דקה.

מגלי והבה: אני מברך, ומצטרף לכל מה שאמרו אחרים.

נורית אלשטיין: לגבי מכרז, יש פטור בחוק ממכרז.

נורית אלשטיין: בחוק שירות המדינה (מינויים), סעיף 12, פטור מפורש מחובת מכרז.

נורית אלשטיין: זאת משרת אימון במהותה.

קריאה: זאת אומרת, הוא יתחלף כל פעם שהיושב ראש מתחלף?

נורית אלשטיין: גם מנכ"ל משרד ממשלתי, אם השר רוצה להשאיר אותו הוא משאיר.

נורית אלשטיין: השאלה של הגדרה מדוייקת של משרת אמון, הרי אין לנו.

נורית אלשטיין: היא מוגדרת תוך כדי נסיבות.

מוחמד ברכה: אדוני, ההצעה שלי לסדר היתה עמדתי.

אמנון כהן: אדוני היושב ראש, גברתי יושבת ראש הכנסת.

אמנון כהן: אני מברך את יושבת הכנסת על ההחלטה החשובה.

אמנון כהן: אביגדור, אמרת שאנחנו רשות מחוקקת, הכי חזקים, אבל התדמית שלנו בציבור ירודה וזה בא לידי ביטוי בבחירות, כאשר אחוזי ההצבעה הולכים ויורדים.

אמנון כהן: זאת התדמית של הבית הזה ושל חברי הכנסת.

אמנון כהן: אני רוצה לציין את עבודתו הברוכה של מזכיר הכנסת שכיהן בשני התפקידים ביד רמה.

אמנון כהן: אני רוצה להגיד תודה רבה בשם כל חברי הכנסת, גם אלה שעזבו.

אמנון כהן: עשית עבודה טובה, אבל אני חושב שעבודה היא רבה, והגיע הזמן שיהיה לך סיוע והתפקיד יתחלק.

אמנון כהן: אני מכיר אישית את אבי בלשניקוב, עבדנו צמוד בוועדת הכלכלה, הוא כמנכ"ל משרד אני כיושב ראש הוועדה.

אמנון כהן: איש ראוי, איש שיודע לבצע מהלכים.

אמנון כהן: צריך להנחות אותו נכון, ואז הוא דבק במטרה ועושה אותה על הצד הטוב ביותר.

אמנון כהן: אין ספק שאם בסוף הקדנציה הזאת, כמו שציינה יושבת ראש הכנסת, נצא מכאן ונגיד שאנחנו היינו חברי כנסת בכנסת ה-17, ופה והיתה תדמית אחרת והבאנו הרגשה אחרת, וכתוצאה מכך אחוזי ההצבעה יגיעו ל- 90% בבחירות, אז הגענו למטרה.

אחמד טיבי: אני רוצה לפתוח בדברים לגבי אריה האן.

אחמד טיבי: הוא ממלא את התפקיד הזה במשך שנים רבות ובא במגע עם כל סיעות הבית ועם כל חברי הבית.

אחמד טיבי: אני נמצא כאן משנת 1999 ונמצא במגע יום יומי גם עם אריה האן, גם עם המזכירות, וגם עם סגניו.

אחמד טיבי: האיש עושה מאמצים אדירים, גם ברמה האישית וגם ברמה של צוות, לנסות להתגבר על כל מיני מכשולים ולקיים את תפקידו על הצד ביותר, והוא מצליח.

אחמד טיבי: נכון, גם הוא אמר, כל השנים, שיש עומס, שיש יותר מידי עבודה.

אחמד טיבי: החלטתה של היושבת ראש איציק, למנות מנכ"ל כדי לשפר את עבודת הכנסת, חשוב שכולם יתמכו בזה.

אחמד טיבי: אני שמח שזה גם על דעתו של אריה.

אחמד טיבי: חשוב שהדברים יהיו ברורים ויוגדרו היטב - מהן סמכויותיו של כל ממלא תפקיד, גם של המנכ"ל, גם של המזכיר.

אחמד טיבי: לכן מגיעה יותר מאשר מילה טובה לאריה האן.

אחמד טיבי: אבל שלא יישמע שאו-טו-טו הוא מסיים, אני בטוח שהוא היחידי שיישאר אחרי כאן בבניין הזה.

אבישי ברוורמן: ואתה תישאר עוד 30 שנה.

אחמד טיבי: אדוני היושב ראש, אני מכיר את אבי בלשניקוב מאז שהיה מנכ"ל המשרד איכות סביבה, כאשר הייתי יו"ר ועדת איכות סביבה, וגם בתפקידו כמנכ"ל תקשורת.

אחמד טיבי: מדובר במקצוען אמיתי שיודע לעשות את עבודת מטה ומנכ"לות על הצד הטוב ביותר.

אחמד טיבי: לכן אני חושב שגם הבחירה טובה, ואני מאחל הצלחה.

רוחמה אברהם-בלילא: אדוני היושב ראש, גבירתי היושבת ראש.

רוחמה אברהם-בלילא: אנחנו צריכים לזכור, חבריי חברי הכנסת, שליושב ראש הכנסת יש שני כובעים ועד עתה לא ראינו את זה נכון, עד שבאו והדגישו לנו את הנושא הזה.

רוחמה אברהם-בלילא: בראש וראשונה צריך לטפל בכל הנושא הפרלמנטארי, שיהיה נכון, שילווה את 120 חברי הכנסת.

רוחמה אברהם-בלילא: מצד שני, לדאוג לכל מה שקשור לנושא הבית.

רוחמה אברהם-בלילא: ונושא הבית, חבריי חברי הכנסת, זה 400 עובדים קבועים, עוד כ-300 עובדים נוספים, יועצים וכדומה.

רוחמה אברהם-בלילא: מכיוון שחברי הכנסת חרוצים והניחו הרבה הצעות חוק, המחלקה המשפטית תקועה והיו נפילות כאלה ואחרות.

רוחמה אברהם-בלילא: רק לאחרונה ראינו הצעת חוק על הגדלת סל התרופות ב-2%, כאשר חבר כנסת אחד הניח את הצעת החוק הזאת ביומה הראשון של הכנסת, וההצעה לא עלתה לוועדה, וחבר כנסת אחר, מהרגע שהוא הניח, זה כבר עלה אצלי בוועדה.

רוחמה אברהם-בלילא: לכן אני חושבת שמן הראוי לתת את הדעת בנושא הזה.

רוחמה אברהם-בלילא: אריה, אני חושבת שנהגת באצילות נפש כשהגעתי למסקנה הזאת ואנחנו לא צריכים לשכוח גם כן את ההתנהלות באגף החדש.

רוחמה אברהם-בלילא: מעבר לכך, כמי שגם מכירה את אבי, אני סבורה שכל ההתנהלות - שבאמת אנחנו כולנו מרגישים שלעיתים אנחנו קוראים לחשמלאים, ולעיתים אנחנו צריכים את המכונה הזאת, ולעיתים אנחנו צריכים מכונה אחרת, ואנחנו מחכים שעות.

רוחמה אברהם-בלילא: לא בגלל שמישהו לא יכול אלא משום שצריך לרכז יותר סמכויות בנושא הזה.

רוחמה אברהם-בלילא: אריה, אני חושבת שכולנו, כל חברי הכנסת, צריכים להודות לך על כך שלקחת על עצמך כל כך הרבה ועל עצם העובדה שגם אתה הגעת להכרה כזאת, שצריך להפריד את הנושאים המינהלתיים והנושאים הפרלמנטריים.

רוחמה אברהם-בלילא: לך, היושבת ראש, אני חושבת שהצעד שעשית הוא על מנת לייעל את העבודה כאן ועל מנת שפניה של הכנסת ייראו הרבה יותר טוב בכל המובנים.

חיים אורון: אני אצביע בעד מינוי מנכ"ל לכנסת ואני רוצה לברך את יושבת הראש על היוזמה שהיא נטלה.

חיים אורון: אין באמירה הזאת ולו כזית פגיעה בכישוריו ובהצלחתו ושיתוף הפעולה שיש לי, כמו לכל חברי הכנסת, עם אריה האן, עם כל צוות סגני השרים, המזכירים וכל עובדי הבית.

חיים אורון: אם הייתי חבר בוועדת המכרזים, הייתי מצביע בעד אבי בלשניקוב.

חיים אורון: הקושי שלי הוא לתמרן בין שתי האמירות הללו.

חיים אורון: יש לי קושי עם משרת האמון.

חיים אורון: ההשוואה עם מינסטריון היא, לפי דעתי, לא במקומה.

חיים אורון: התחלנו את הדיון מהפרדת הרשויות, הכנסת היא לא מיניסטריון.

חיים אורון: מזכיר הכנסת הוא מזכיר של כולנו, של היושב ראש ושל כל אחד מחברי הכנסת.

חיים אורון: כנ"ל גם המנכ"ל.

חיים אורון: לכן אני חושב שאם המנכ"ל מתחלף ברגע שמתחלף יושב ראש הכנסת, אני לא בטוח שזה המצב שאנחנו רוצים.

חיים אורון: בזה אין פסילה של אבי בלשניקוב באופן אישי.

חיים אורון: כבר אמרתי קודם שאם הייתי בוועדת מכרזים, אני מניח שהייתי רואה בו מועמד ראוי ואולי אפילו מועמד עדיף על פני כל שם אחר.

חיים אורון: אבל אנחנו פה קובעים תקדים.

חיים אורון: לא תקדים, אנחנו קובעים כלל – שהמנכ"ל של הכנסת היא משרת אמון, ויש להניח, כפי שהיועצת המשפטית אמרה, שכל יושב ראש כנסת, כן או לא, יחליף אותו.

חיים אורון: השאלה אם זה מה שאנחנו רוצים?

חיים אורון: האם זה המבנה שאנחנו רוצים?

חיים אורון: או שאנחנו רוצים שמנכ"ל הכנסת יהיה חלק מהמערכת הקבועה של הכנסת.

חיים אורון: מישהו רוצה להגדיר?

חיים אורון: אני לא יודע אם למזכיר יש קדנציות.

נורית אלשטיין: מזכיר הכנסת מתמנה על פי חוק מזכיר הכנסת.

חיים אורון: אבל אנחנו המחוקקים.

חיים אורון: הנושא הוא רגיש בעיקר כשיש שם שמונח על השולחן, שכולם רק מתחרים בהעטרת שבחים עליו.

חיים אורון: עכשיו אני יורד מהקטע הזה.

חיים אורון: אני מבין שאין בעיה במצב המשפטי הקיים.

חיים אורון: אבל אנחנו קובעים את המשפטי, עם כל הכבוד.

חיים אורון: אנחנו יכולים לומר שאנחנו רוצים מנכ"ל אבל אנחנו חושבים שהמנכ"ל צריך להיות במכרז, אנחנו חושבים שהמנכ"ל צריך להיות חלק מהמנגנון הקבוע של הכנסת ולא ישרת יותר משתי קדנציות.

חיים אורון: בשביל לשרת קדנציה שלישית, צריך תהליך כזה או אחר.

יעקב ליצמן: יושב ראש כנסת יכול להיות יותר מ-2 קדנציות.

יעקב ליצמן: אז למה המנכ"ל לא?

חיים אורון: הוא יכול, אבל המצב שפה הוגדר כרגע, כמשרת אמון - - -

אביגדור יצחקי: אולי נפצל את ההצעה שלו?

חיים אורון: אני בעד לפצל.

אביגדור יצחקי: את ההצעה של ג'ומס תפצל ונדון בה בפעם אחרת.

יעקב ליצמן: אני חושב שג'ומס צודק.

יעקב ליצמן: אבל אביגדור, מהמינוי הבא.

חיים אורון: אם הייתי קצת יותר חכם – מה אני צריך להגיד את זה?

חיים אורון: הרי הרוב בטוח.

חיים אורון: אני צריך שחס וחלילה אבי יחשוב, למרות שגם אני חבר שלו וגם אני מעריך אותו, שבעצם דיברתי נגדו.

חיים אורון: אמרתי אתמול ליושבת ראש שאני תומך במינוי מנכ"ל.

חיים אורון: לא דיברנו על שם ולכן אין לי בעיה עם זה.

חיים אורון: אמנם הרוב פה מובטח, אבל אני חושב שמה שאני אומר, שווה לפחות שתחשבו על זה.

חיים אורון: כי כשנגיע למצב, מתי שהוא, שיהיה יושב ראש, שאני לא יודע מי הוא, ויביא מנכ"ל שרובנו נעקם את האף, הוא יגיד: "מה אתם רוצים?

חיים אורון: עם כל הכבוד המנכ"ל הוא מנכ"ל שלי".

אביגדור יצחקי: זה נכון לכל משרדי הממשלה.

חיים אורון: זה לא משרד ממשלתי.

ניסן סלומינסקי: מאחר ואני מצטרף לכל קודמי.

ניסן סלומינסקי: אני מברך את היושבת ראש.

ניסן סלומינסקי: אני מברך את אריה האן, מבלי שהדבר ייראה כהספד, להפך, כל עתידו לפניו.

ניסן סלומינסקי: אני מברך אותו על העבר עם איחולים לעתיד.

ניסן סלומינסקי: באמת יישר כוח גדול על כל מה שהוא עשה.

ניסן סלומינסקי: אני גם רוצה לברך את אבי.

ניסן סלומינסקי: אני מציע שעכשיו כן נקבל אותו כמשרת אמון, כי אין דרך אחרת, ובמהלך הקדנציה יתקיים דיון נפרד, בשיקול דעת עם היושב ראש, האם יש צורך בזה כמשרת אמון או כפונקציה קבועה.

אבישי ברוורמן: שלוש הערות קצרות.

אבישי ברוורמן: אני מכיר את אריה שנים ואני חושב שאריה, וכל המשרתים בכנסת - קודם כל, לא באנו לקבור את אריה אלא לברך אותו, בפאראפרזה על קיסר.

אבישי ברוורמן: באמת תודה, ממני אישית ומכל החברים פה.

אבישי ברוורמן: דבר שני, אני חושב שיושבת ראש הכנסת צודקת.

אבישי ברוורמן: אני מכיר את אבי בלשניקוב שנים.

אבישי ברוורמן: הוא מועמד ראוי.

אבישי ברוורמן: אני מקבל את הצעתו של ניסן, שצריך לדון בזה לאחר מכן.

אבישי ברוורמן: רבותי, זה שיהיה מנכ"ל לכנסת לא ישפר את איכות הכנסת.

אבישי ברוורמן: זה שיהיו פה סידורים טובים – מה שישפר את איכות הכנסת זאת ההתנהלות שלנו וצורת העבודה שלנו, ולא פיאסקו כמו שהיה עכשיו.

אורית נוקד: למעשה הדברים נאמרו, אבל בכל זאת, לברך תמיד כדאי.

אורית נוקד: ראשית, אני רוצה לברך את דליה על היוזמה הברוכה, שמצטרפת לעוד יוזמות ברוכות.

אורית נוקד: אני חושבת שחברי הכנסת, שישבו אתמול בדיון על חוק התקציב, וגם בערב הקודם, יכלו להבין שאכן נעשה כאן שינוי שהוא שינוי נכון.

אורית נוקד: אני רוצה לברך אותך, אריה, שבאמת אתה מזכיר של כולם ותמיד היית אוזן קשבת, עשית הרבה דברים ואתה עוד תעשה.

אורית נוקד: מאוד שמחתי לשמוע שהדברים על דעתך ואפילו בפנייתך.

אורית נוקד: אני חושבת שהבחירה של אבי היא בחירה מצוינת.

אורית נוקד: אני מכירה אותו, איש ביצוע, באמת עשה הרבה בכל מקום שהוא היה.

אורית נוקד: אנחנו, כוועדת כספים, יכול להיות שהיינו נדרשים לעסוק בענייני תקציב.

אורית נוקד: הבנתי שכאן אין בעיה תקציבית, אז אנחנו יכולים לאשר ולתת, כמובן, את הברכה שלנו ולקיים את הדיון שהציע ניסן.

אורית נוקד: מיכאל נודלמן: אני גם מברך את היושבת ראש על היוזמה.

אורית נוקד: אני רוצה לברך את אריה, אני בכנסת מאז שהוא מזכיר הכנסת.

אורית נוקד: ראיתי איך הוא עובד ואיזו עבודה טובה הוא עושה.

אורית נוקד: אבל הכנסת גדלה.

אורית נוקד: אי אפשר להשוות מה שהיה עשר שנים לפני לעכשיו.

אורית נוקד: הרבה עומס עבודה.

אורית נוקד: אני חושב שצריך להיות פה מנכ"ל.

אורית נוקד: אני תומך ביוזמה הזאת וגם אני חושב עכשיו צריך להיות מנכ"ל, מכרז זה אחר כך.

אורית נוקד: אני מכיר את בלשניקוב, עבדתי איתו.

אורית נוקד: זה אדם חזק עם ראש פתוח.

ראובן ריבלין: תודה רבה אדוני היושב ראש.

ראובן ריבלין: גברתי יושבת ראש הכנסת, כשהגעתי לתפקיד יושב ראש הכנסת התברר לי שאני לא יודע מספיק על עבודת הכנסת כדי לנהל אותה.

ראובן ריבלין: מדובר בדברים שאפילו חברי הכנסת לא רואים.

ראובן ריבלין: לבקשתך.

ראובן ריבלין: אני חושב שאת לוקחת החלטה אמיצה ביותר, שהיא, למרות כל האיחולים שמאחלים לך, ברמת סיכון גבוהה משום שאפשר להצליח, אבל אפשר חלילה, להיכשל.

ראובן ריבלין: בפני כל יושב ראש הכנסת עומדת המשימה, שהיא משימה של נציב שירות מדינה לגבי כנסת קטנה, שהיא מדינה קטנה.

ראובן ריבלין: יושב ראש הכנסת צריך להחליט כיצד הוא מבקש לנהל את הכנסת ואת החלטתו אנחנו צריכים לכבד.

ראובן ריבלין: יחד עם זאת, אנחנו צריכים לזכור שבכנסת אנחנו לא יכולים להגדיר, כפי שהגדירו האבות המייסדים עד היום, שליבת העבודה זאת העבודה הפרלמנטארית.

ראובן ריבלין: שכן, ברגע שאנחנו נהפוך את המערכת בכנסת לפעולה שתהיה דו ראשית אנחנו נכנסים לבעיה לא קטנה.

ראובן ריבלין: כמובן שתתעורר שאלת ההיררכיה.

ראובן ריבלין: מזכירי הכנסת לדורותיהם, כל אחד בהתפתחות אחרת, עסקו בעיקר בעבודת הליבה הפרלמנטארית כי פעם הכנסת היתה קטנה מאוד.

ראובן ריבלין: היום הסיוע לעבודה הפרלמנטארית חובק עולם.

ראובן ריבלין: יש לנו קמפוס, שהופך להיות אחד הקמפוסים היותר מרשימים בפרלמנטים, מבחינת השטח קודם כל, ואני מקווה שגם מבחינת התוכן.

ראובן ריבלין: צדק מי שאמר, שלא המנכ"ל ולא המזכירים יקבעו את תדמיתה של הכנסת.

ראובן ריבלין: אנחנו, יכול להיות, מחוייבים להגיע להכרעה והחלטה אמיצה שמקבלת יושבת ראש הכנסת.

ראובן ריבלין: אני מעיד בפניכם שהעניין עמד בפני והחלטתי, בסופו של דבר, שלא למנות מנכ"ל, מהטעם הפשוט שעשיתי חשבון אז, מתוך אופטימיזם, שנותרו לי עוד שנתיים ולא ידעתי שנותרה לי רק עוד שנה.

ראובן ריבלין: ולכן החלטתי שאני אשא במעמסה.

ראובן ריבלין: באמת, דליה עלתה על הנושא מייד כשנכנסה לתפקידה.

ראובן ריבלין: אני רק רוצה להעיר הערה.

ראובן ריבלין: כאשר חוקקנו את חוק היועץ המשפטי של הכנסת, נשאלה השאלה בכל חומרתה.

ראובן ריבלין: האם היועץ המשפטי של הכנסת הוא היועץ המשפטי של יושב ראש הכנסת או היועץ המשפטי של הכנסת כולה?

ראובן ריבלין: קיבלנו הכרעה שהיועץ המשפטי, שייבחר על ידי הכנסת, הוא היועץ המשפטי של הכנסת כולה ושל כל אחד מחבריה, גם כאשר הדבר בא כעימות בין יושב הכנסת לבין הכרעות או דרישות כל אחד ואחד מחברי הכנסת.

ראובן ריבלין: היה הגיון בכך ולכן קבענו מנגנון רציני ביותר שהוא יבוא ויביא את כלל הבחירה.

ראובן ריבלין: יכול להיות שצדקנו, יכול להיות שצדקנו יותר בבחירת המנגנון, אבל ההכרעה נפלה.

ראובן ריבלין: היום יועץ משפטי לכנסת, שאני רק לוקח את זה בהשאלה, בלי להתייחס לנפשות הפועלות, נבחר לקדנציה.

ראובן ריבלין: אי אפשר, אלא בהליך מאוד קשה, להסירו מתפקידו כתוצאה מכך שמישהו רוצה להתעמר לו מבחינה פוליטית.

ראובן ריבלין: השאלה היא, כמובן, מה תהיה דמותו של מנכ"ל הכנסת?

ראובן ריבלין: לית מאן דפליג מזכיר הכנסת, שנבחר על ידי נשיאות הכנסת, שמורכבת מכל סיעות הבית, או מרוב סיעות הבית.

ראובן ריבלין: לכן שקלנו וחשבנו כך.

ראובן ריבלין: אני חושב שצודקת היושבת ראש שיושב ראש לא יכול להתנהל בלי אדם שהוא מאמין בו.

ראובן ריבלין: לכן אני מכבד את רצונה.

ראובן ריבלין: אני מכיר את אבי ואני לא רוצה להוסיף לכל הסופרלטיבים שנאמרו כאן.

ראובן ריבלין: הוא פשוט מנכ"ל טוב, אז למה לתת סופרלטיבים?

ראובן ריבלין: סופרלטיבים נותנים למישהו שלא סומכים עליו.

ראובן ריבלין: אני חושב שזאת הפרורגטיבה שלך ואת צריכה לעשות.

ראובן ריבלין: כמובן, שאל תצפו שבתקופות הראשונות - - - למשל, יש כאן הרבה לטיפונדיות בכנסת, שהן נוצרו כתוצאה מההתפתחות של הכנסת.

ראובן ריבלין: כל לטיפונדיה שומרת על עצמאות מלאה.

ראובן ריבלין: לדוגמא, הייעוץ המשפטי בכנסת.

ראובן ריבלין: אני לא רוצה להרחיב, אבל לכל אחד יש את חלקת האלוהים הקטנה שלו.

ראובן ריבלין: היום כולכם מברכים את יושבת ראש הכנסת כאילו היא מבקשת מכם טובה.

ראובן ריבלין: לא מלכות אנחנו נותנים לך אלא עבדות אנחנו נותנים בידייך עכשיו.

ראובן ריבלין: הליכה בדרך זאת מחייבת אותך למשנה מאמץ בשנתיים שלוש הראשונות, עד אשר תעוצב השיטה.

ראובן ריבלין: תודה.

סופה לנדבר: אדוני היושב ראש, גברתי היושבת ראש, יושבת ראש ועדת הכנסת, חבריי חברי הכנסת.

סופה לנדבר: אני רוצה להגיד שבגלל שכמעט בכל פוליטיקאי נמצא ציצרון שיודע לדבר, אז אני אהיה קצרה.

סופה לנדבר: אני חושבת שאנחנו גם יודעים לעגל את הפינות.

סופה לנדבר: דליה, אני חושבת שהבחירה שלך טובה ונכונה.

סופה לנדבר: אני שמה דגש על המילה נכונה משום שהבית גדל.

סופה לנדבר: במשך החודש, כמו שאת הרגשת, גם אנחנו מרגישים, שיש חלק של אי סדרים ואנחנו צריכים תנאי עבודה.

סופה לנדבר: מה שאת מעלה היום בוועדת הכספים, זה תנאים לכל מי שעובד בבית, גם נבחרי ציבור וגם עובדים.

סופה לנדבר: אני חושבת שלעובדים הדאגה היא יותר גדולה בגלל שהלוגיסטיקה שתיפול על הכתפיים של המנכ"ל היא לוגיסטיקה אדירה וגדולה.

סופה לנדבר: לאריה אני רוצה להגיד: אריה, היום אתה יכול לצאת מכאן עם גאווה שלמה.

סופה לנדבר: אתה הפכת במובנים שלמים, ובמובנים של חברי כנסת, לסופרמן ואני חושבת שתמשיך להיות סופרמן.

סופה לנדבר: אני חושבת, שאנחנו כחברי כנסת, צריכים להגדיר את העבודה של מזכיר ושל מנכ"ל ואני חושבת שזאת פרואגטיבה רק של יושבת ראש הכנסת.

גדעון סער: אני קודם כל תומך בתכלית שביסוד המינוי, כפי שהציגה יושבת ראש הכנסת, דהיינו, מגמה של התנהלות.

גדעון סער: הקשבתי למילים, מדובר בהתייעלות, לרבות מהלכים שהם מהלכים קשים, לרבות מהלכים שכרוכים בפיטורי עובדים, ולא רק בזה.

גדעון סער: אני חושב שזה כורח המציאות, זה נכון ואני תומך בזה.

גדעון סער: אני תומך גם בצורך במינוי שנובע מזה של מינוי מנכ"ל ואני תומך גם במועמד.

גדעון סער: הועלו כאן שאלות על ידי חבר הכנסת והבה וחבר הכנסת אורון.

גדעון סער: אני חושב שעמדת היועצת המשפטית לעניין זה היא העמדה הנכונה.

גדעון סער: דהיינו, מדובר במשרת אמון.

גדעון סער: לא רק שזאת העמדה המשפטית הנכונה אלא כך נכון.

גדעון סער: להבדיל ממשרד המזכיר, שהיא איננה צריכה להיות משרת אמון.

גדעון סער: אמנם אינני חבר הוועדה ואין לי זכות להצביע בסוף הדיון, אבל אני בהחלט תומך.

יעקב ליצמן: אני רוצה לסכם את הדיון.

יעקב ליצמן: ועדת הכספים מברכת את יושבת ראש הכנסת על ההצעה להביא מינוי של מנכל לכנסת.

יעקב ליצמן: הוועדה חושבת שמינוי מנכ"ל חשוב ביותר לכנסת וליעילות עבודה של הבית הבית.

יעקב ליצמן: הוסכם על כולם?

יעקב ליצמן: יפה.

יעקב ליצמן: לכן הוועדה מאשרת את הבקשה היושבת ראש.

יעקב ליצמן: אפשר להצביע פה אחד?

יעקב ליצמן: התקבל פה אחד.

יעקב ליצמן: דבר שני.

יעקב ליצמן: הוועדה מברכת ומחזקת את ידי מזכיר הכנסת.

יעקב ליצמן: לא צריך להוסיף מעבר לכל דברי השבח של כל אחד מחברי הכנסת, שאריה האן עושה עבודה קשה כאן וטובה וכולם מרוצים.

יורם מרציאנו: מה אנחנו נותנים לו גיבוי?

יורם מרציאנו: הולכים לפטר אותו?

יורם מרציאנו: בכדורגל כשנותנים גיבוי למאמן, הולכים לפטר אותו.

יורם מרציאנו: היו"ר יעקב ליצמן: לכן הוועדה מברכת ומחזקת את ידי מזכיר הכנסת.

יורם מרציאנו: אני בטוח שהוא יוכל להתמסר יותר לעבודת הכנסת אם יורידו ממנו קצת.

יורם מרציאנו: זאת ההחלטה השניה.

יורם מרציאנו: החלטה שלישית: ועדת הכספים מברכת על המינוי של מר אבי בלשניקוב, כהצעת יושבת ראש הכנסת, כמנכ"ל הראשון של הכנסת.

יורם מרציאנו: הוועדה חושבת שזה מינוי ראוי ומינוי טוב.

יורם מרציאנו: אני בטוח שאבי יצליח בעבודתו כמנכ"ל.

יורם מרציאנו: רבותי, ביקשנו לקרוא לאבי, אני לא אתן סבב ברכות.

יורם מרציאנו: כולם בירכו, ואני יצאתי ידי כולם.

יורם מרציאנו: ההחלטה האחרונה: בקשר לכל הדברים החוקתיים, שדובר עליהם כאן – קודם כל זה ברור שכרגע זאת משרת אמון כי היועצת המשפטית לא שללה.

יורם מרציאנו: אם ירצו לעשות שינויים בעתיד, וירצו לעשות דברים, הוועדה תחליט ותדון במה שצריך.

יורם מרציאנו: בזה סיימתי את הפרק הזה.

יורם מרציאנו: ביקשתי לקרוא לאבי ואני אבקש לחכות.

דליה איציק: אדוני יושב ראש הוועדה, חבריי חברי הכנסת.

דליה איציק: לפני שתתחרטו אני רוצה לומר שיש פה משהו סימבולי כלפי העוזרים שלנו.

דליה איציק: העוזרים שלנו מסתובבים הרבה לידנו.

דליה איציק: אבי בלשניקוב התחיל את תפקידו כאן, כעוזר פרלמנטרי.

דליה איציק: תראו איזה מעגל יפה.

דליה איציק: אז יכול להיות שעכשיו מסתובב בינינו מנכ"ל עתידי נוסף, מזכיר כנסת נוסף.

דליה איציק: זה סיפור יפה לעוזרים הפרלמנטרים שמסתובבים כאן ומתחילים, שיש מוביליות, יש כיוונים, יש יכולות להתקדם להתקדם.

דליה איציק: אני חושבת שהסיפור הזה מאוד יפה.

דליה איציק: אני זוכרת שכשה

דליה איציק: תחלתי את תפקידי כחברת כנסת, אבי בלשניקוב היה אז עוזר של חבר הכנסת שטרית.

דליה איציק: תמיד הייתי אומרת בלבי: איך השיטרית הזה הצליח עם העוזר שלו?

דליה איציק: אנחנו הרי מכירים את זה.

דליה איציק: אני מתכוונת לאסוף את העוזרים הפרלמנטרים בחודש הבא, כדי לשמוע את הבעיות שלהם וכדי לראות מה אני יכולה לעזור.

דליה איציק: אני מדברת, כמובן, על בעיות כלליות.

דליה איציק: לראות איך אני מספקת דרכם, לכם, יותר כלי עבודה.

דליה איציק: אני מודה לך, אדוני יושב ראש הוועדה.

דליה איציק: אני מודה לכם חבריי חברי הכנסת.

דליה איציק: אני מודה לכם על האמון.

דליה איציק: אני רואה בזה אמון בי, ואני מקווה מאוד שכשנסתכל על זה אחורה, נגיד שקיבלנו החלטה נכונה, שהיתה במקומה.

דליה איציק: שמעתה ואילך אולי ננהיג את הנוהג הזה כפי שהוא נהוג במקומות אחרים.

דליה איציק: הלוואי שהחלטתנו תתברר כראויה.

אריה האן: אחרי מה שאמרה יושבת הראש, שטוב להיות עוזר, אני אומר לכם, שיותר טוב להיות מזכיר סיעה.

אריה האן: אני אגיד למה אני אומר את זה.

אריה האן: לפני שנים, באותו מועד, שני אנשים התחילו את התפקיד שלהם בכנסת.

אריה האן: אחד, מזכיר סיעת המפד"ל שנהיה מזכיר כנסת, ואחד, מזכיר סיעת המרכז החופשי, שהיום הוא ראש ממשלה.

אריה האן: יותר טוב להיות מזכיר סיעה.

יעקב ליצמן: מי בעד הסיכום שהיושב ראש הקריא בפניכם, ירים את ידו?

יעקב ליצמן: הוחלט פה אחד.

יעקב ליצמן: גברתי היושבת ראש, ברכות.

יעקב ליצמן: אבי, ברכות.

אבי בלשניקוב: בוקר טוב, גברתי יושבת ראש הכנסת, אדוני יושב ראש ועדת הכספים, חברי ועדת הכספים, עובדי הבית שנמצאים כאן, עוזרים.

אבי בלשניקוב: אני מודה לכם על האמון שנתתם בי.

אבי בלשניקוב: אני יודע שיש כאן עבודה רבה.

אבי בלשניקוב: אני מגיע עם מרץ רב ובכוונתי להתחיל מהיום לעבוד ולפעול למען הבית הזה, למען שיהיה טוב יותר בבית המחוקקים.

אבי בלשניקוב: אני יכול לומר לכם שכולנו, כל עובדי הבית, נעבוד ונעמוד יום יום לרשות חברי הכנסת, לרשות בית המחוקקים.

אבי בלשניקוב: בשבילי זה רגע היסטורי.

אבי בלשניקוב: בפעם הראשונה שהתיישבתי בחדר, הגעתי לכאן כנציג התאחדות הסטודנטים מאוניברסיטת חיפה.

אבי בלשניקוב: באנו ליושב ראש ועדת הכספים של הכנסת ובאנו לבכות על מר גורלנו.

אבי בלשניקוב: בהמשך ישבתי כאן כמנכ"ל משרד התקשורת.

אבי בלשניקוב: תמיד זכיתי כאן לשיתוף פעולה.

אבי בלשניקוב: אני מודה לכם שוב.

אבי בלשניקוב: אני מאחל לכולנו בהצלחה, וקדימה לעבודה.

יעקב ליצמן: בשם חברי ועדת הכספים אני מודה למנכ"ל ואני פונה אליו ומבקש ממנו שידאג למקרן לועדת כספים.

יעקב ליצמן: אין לנו.

יעקב ליצמן: זה בושה שכל משרד ממשלתי צריך להביא מקרן.

יעקב ליצמן: זה תפקידך הראשון, שלא יהיו בושות לכנסת.